OpenLLM-France/wikimedia huggingface dataset:
# Garnier Nabluskoa

Garnier Nabluskoa (1147 – Akre, 1192ko abuztuaren 31) Ospitaleko Zaldunen 10. Maisu Handia izan zen 1189tik edo 1190etik hil zen arte.
Nablusko familia bateko kide izan zitekeen, baina jatorriz ingelesa ere izan zitekeen, Ingalaterrako hizkuntzaren priorea izan baitzen. Gibelingo jauna (1173-1175), Ordenaren Irakasle Handia (1176-1177 eta 1180-1184), Ingalaterrako hizkuntzaren Priorea (1185-1189) eta Ordenaren Komandante Handia (1189) izan zen.
Hattingo guduan larri zauritu zuten 1187an, baina Axkelonera iritsi eta bere onera itzuli ahal izan zen. Hermangard d'Aspen lekua hartu zuen Ordenako Maisu Handiaren karguan 1189ko uztailetik 1190eko martxoaren 25era. Garai hartan Parisen egon zen Rikardo I.a Ingalaterrakoaren zain, eta gero Marseillan ontziratu zen Messinara joateko, non Filipe II.a Frantziakoarekin topo egin zuen.
Bi erregeei lagundu zien Hirugarren Gurutzadan eta 1191ko uztailean Akre konkistatu zuten. 1191ko irailaren 7an, Arsufeko guduan parte hartu zuen, gurutzatuen garaipenarekin eta Saladinoren porrotarekin amaitu zena.
Bere agintaldian, Tiro Ordenaren egoitza Akrera lekualdatu zuen.
* Datuak: Q1375873
* Multimedia: Garnier de Nablus / Q1375873
# Massimo d'Azeglio

Massimo Taparelli, Azegliokoko markesa (Turin, 1798ko urriaren 24a - ibidem, 1866ko urtarrilaren 15a) italiar politikari, eleberrigile eta margolaria izan zen.
Sardiniako Erresumako lehen ministroa izan zen ia hiru urtez, bere aurkaria Cavourreko kondea izan zen arte. Liberal moderatua izan zen, Italiako estatuen batasun federala lortu nahi zuena. Bere agintaldian sistema parlamentarioa sendotu zuen, errege gazteak bere izaera konstituzionala onartzea lortu zuen eta Austriar Inperioarekin bakea lortzeko itun baten alde lan egin zuen. Erlijio-askatasuna sartu zuen, hezkuntza publikoa babestu zuen eta kleroaren eragina murrizten saiatu zen. Bateratzearen ondoren, Italiako Erresumako senataria izan zen eta Vatikanoarekin adiskidetzea saiatu zuen.
Ettore Fieramosca (1833) eta Niccolò dei Lapi (1841) eleberriak eta I Miei Ricordi izeneko memoria autobiografikoak idatzi zituen.
Salvatore Mazzak eta Luigi Riccardik eragina izan zuten paisaiak ere margotu zituen.

## Iruditegia

* La battaglia di Legnano, 1831
* Combattimento di Rinaldo e Gradasso, 1839
* Vita di lago con barca

## Kanpo estekak

* Datuak: Q469134
* Multimedia: Massimo d'Azeglio / Q469134
# Tolare baserria

Tolare Donostiako Ibaeta auzoan dagoen baserria da, XVIII. mendekoa. Izenak berak dioen bezala, baserri-dolarea zen. Amezketa bidearen 6. zenbakian kokatua dago, Gudamenditik jaisten den errekasto baten ondoan, zabaldi horretara hedatzen doan hiritar gunearekin muga eginez.
1998ko ekainaren 8an, Eusko Jaurlaritzak monumentu izendatu zuen, Sailkatutako Kultura Ondasuna.
Euskaltzaindiaren Gipuzkoako delegazioa dago baserri berriztatu honetan.

## Ezaugarriak

Tamaina ertaineko familia bakarreko baserri bat da, hego-ekialderuntz begiratuz bere fatxada nagusiak, oinplano laukizuzenekoa, behe solairua, beste bat eta ganbara izanik. Estalkia bere hondoan disposatutako bi hegalkin handiz osatzen da, fatxadarekin elkarzut dagoen erdiguneko gailurrean sostengatuz. Bere aparailua harlangaitzezkoa da izkinetan eta bano inguruetan harearrizko harlanduzko perbokak dituelarik, fatxada nagusiaren zati batean bezala. Honek hiru bano erregistro aurkezten ditu hiru hutsunerekin behe solairuan, bost lehen solairuan eta bi leiho ganbararen zatian, behe solairuaren erdiguneko ardatzean ateburudun sarrera eta moldurazko barlasai bidez dotoretutako baoak lehen solairuan. Alboetako fatxadek eta atzekoak tamaina desberdinetako bano eta irekidurak aurkezten dituzte, berezkoak harlanduz inguratuak.
Baserri hau XVIII. mendeko baserri-dolare barrokoaren eredu ona da, konposaketa soilekoa eta eraikitze kalitate handia agertzen duena bere lerro egitura ederrak eta bere horma eta bao inguruetako harlanduek. Eraikitze eskemak eta perimetroko eustorma sendoekin eta habe handietan sostengatutako zutabe ia osokoetaz eta «lira» moduko tornapuntaz osaturiko egitura eramaileak nekazari-eraikuntza hauetan ohizko diren eraikitze tekniken eredu ederra osatzen dute.

## Erabilpena

21. mendean, Euskaltzaindiak bertan ditu kokatuak Luis Villasante Ikerketa Zentroa eta baita Gipuzkoako bere egoitza ofiziala.

## Erreferentziak

* ↑ «Ordezkaritzak» www.euskaltzaindia.eus (Noiz kontsultatua: 2020-11-30).
* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q568040
* Multimedia: Tolare baserria / Q568040
# Mikel Odriozola

Mikel Odriozola Domínguez (Errenteria, 1973ko maiatzaren 25a) euskal atleta da, ibilketa espezialitatean aditua.
Olimpiar Joko behin hartu du parte, 2008an hain zuzen ere. 2004an Espainiako Federakuntzak ez zuen eraman.
Real Sociedad taldean ibili ondoren, Errenteriako Atletismo Taldean dabil.

## Markak

Bere markarik onena 50 kilometroko ibilketan 3:41:47 da, eta 2005eko otsailaren 27an lortu zuen El Prat de Llobregaten.
| Urtea | Txapelketa | Lekua | Emaitza | Proba |
| 1998 | Europako Atletismo Txapelketa | Budapest, | 4.a | 50 km |
| 1999 | Munduko Atletismo Txapelketa | Sevilla, | 18.a | 20 km |
| 2001 | Munduko Atletismo Txapelketa | Edmonton, | 15.a | 50 km |
| 2003 | Munduko Atletismo Txapelketa | Paris | 14.a | 50 km |
| 2005 | Munduko Atletismo Txapelketa | Helsinki | Ez zuen bukatu | 50 km |
| 2006 | Europako Atletismo Txapelketa | Goteborg, | 5.a | 50 km |
| 2006 | IAAF Munduko Kopa | A Coruña, | 4.a | 20 km |
| 2007 | Munduko Atletismo Txapelketa | Osaka, | 6.a | 50 km |
| 2008 | IAAF Munduko Kopa | Cheboksary, | 5.a | 50 km |
| 2008 | Joko Olinpikoak | Pekin, | 13.a | 50 km |
| 2009 | Munduko Atletismo Txapelketa | Berlin, | 26.a | 50 km |

## Erreferentziak

* ↑ Berria: Dominak garesti, eta finalak helburu
* ↑ Berria: 50 kilometro luzeegiak
* ↑ Berria: Abiapuntura berriro
* ↑ Berria: Zorte txarrak ez du etenik
* ↑ Berria: Batek bai, besteak ez
* ↑ Berria: Odriozolaren brontzea, bi koskara
* ↑ Berria: Odriozola laugarren sailkatu da Munduko Kopan
* ↑ Berria: Odriozola bikain aritu da, eta inoiz lortu duen posturik onena lortu: seigarrena
* ↑ Berria: Sufrikarioaren bidea

## Kanpo estekak

* (Ingelesez) Mikel Odriozola IAAFen
* Datuak: Q1398077
* Multimedia: Mikel Odriozola / Q1398077
# Saïd Aouita

Saïd Aouita (arabieraz: سعيد عويطة‎; Kenitra, Gharb-Chrarda-Beni Hssen, Maroko, 1959ko azaroaren 2a -) atleta ohi marokoarra da, hainbat garaipen eta munduko marka laga dituena, ertaineko distantzietan batez ere.

## Biografia

Bere aurretik mundu mailako iraupeneko lasterkari afrikar eta magrebtarrik izan bazen ere, Said Aouitak iraupen erdiko lasterketara hedatu zuen afrikarren nagusitasuna, bera izan baitzen horretan errege 1980ko hamarkadan, atleta britainiarrei aurrea hartuta.
Honako mundu errekor hauek izan zituen: 1.500 metrokoa (1985), 2.000 metrokoa (1987), bi miliakoa (1987) eta 3.000 metrokoa (1989).
Bere garaipenetan nabarmentzekoak dira 5.000 metroko 1984ko olinpiar titulua eta 1987ko mundukoa, eta pista estaliko 3.000 metroko 1989ko munduko titulua.
1.500 metrokoan berriz brontzezko domina besterik ez zuen irabazi 1983ko Munduko txapelketan, 1985-1991 bitartean 1.500eko eta miliako 39 lasterketa irabazi baldin bazituen ere jarraian.
1979-1989 bitartean korritu zituen 5.000 metroko lasterketa guztiak irabazi zituen.
1985-1987 bitartean 44 lasterketa irabazi zituen jarraian, distantzia guztietan.
Erretiratu zenerako izan diren lau marka onenetatik bi eskuratuak zituen 1.500 metrotan, hiru marka onenetatik bi miliakoan, bederatzietatik bost 3.000 metrotan eta hamabietatik sei 5.000 metrotan.
Ez zuen Bartzelonako Olinpiar Jokoetan parte hartzerik izan, min hartuta zegoelako, eta betiko utzi zuen atletismoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Aouita, Said Mcnbiografias.com

## Kanpo loturak

* (Ingelesez) Saïd Aouita Sports-reference.com
* Datuak: Q311364
# Luisa Larraga Cacho

Maria Luisa Larraga Cacho, (Zaragoza, 1970ko abenduaren 10) iraupen eta erdi-iraupen lasterketetan espezializatutako atleta aragoiarra da. 1996tik 2006ra bitartean, nazioarteko txapelketetan parte hartu zuen espainiar talde nazionalaren barnean, hogeita hamaika aldiz. Atletismo arloan hainbat marka ditu, hala nola, 3.000, 5.000 eta 10.000 metro lauetan, erdi-maratoian eta maratoian. Taldeei dagokienean, talde ugaritan egon zen: CN Helios (1988-1992), New Balance AC (1994-1996), Adidas RT (1997-2003), Puma Chapín de Jerez (2004), At. Olímpo (2005-2008) eta Scorpio-71 2009a geroztik. Bere sari edo lorpen nagusien artean ditugu Valentziako maratoian garaile atera izana eta 1998ko Erdi-Maratoiko Mundu Txapelketan espainiar taldearekin lortu zuen brontzezko domina, taldekako lasterketan.

## Erreferentziak

* ↑ (Gaztelaniaz) SL, DiCom Medios. «Gran Enciclopedia Aragonesa Online» www.enciclopedia-aragonesa.com (Noiz kontsultatua: 2019-02-22).
* ↑ (Gaztelaniaz) «Federación Aragonesa de Atletismo - Deporte Aragonés» Federación Aragonesa de Atletismo (Noiz kontsultatua: 2019-02-22).
* ↑ (Gaztelaniaz) «Biografía de atletas» RFEA.
* Datuak: Q6782063
# Kelvin Kiptum

Kelvin Kiptum Cheruiyot (Chepkorio, 1999ko abenduaren 2a – Kaptagat, Rift ibarra, 2024ko otsailaren 11) kenyar atleta izan zen, zendu zelarik maratoiko munduko markarik hoberena zuena: 2.00.35. Bizi osoan hiru maratoi korritu zituen, eta hiru denborak munduko lehen zazpi marka onenen artean zeuden.

## Bizitza

Kelvin Kiptum 1999ko abenduaren 2an jaio zen Chepkorion, Kenyako Rift Haran Handian, Eldoretetik 30 kilometro ekialdera. Kenyar atleta askoren sorlekua da eskualde hori, eta baita atzerriko lasterkari anitzen entrenamendu-tokia ere. Haiei jarraiki hasi zen laster egiten Kelvin haurra, herri inguruko basoetan ahuntzain zebilela.
2013an egin zuen lehenbiziko maratoi erdia, Eldoreten, 13 urte zituelarik. 2019ko martxoan egin zuen nazioarteko debuta, Lisboako maratoi erdian; bosgarren amaitu zuen. Lehenengo maratoia, berriz, Valentzian korritu zuen, 2022ko abenduan, eta nabarmen erakutsi zuen distantzia luzeko probetarako zuen gaitasuna. Irabazi zuen lasterketa, 2.01.53 markarekin. Debutari batek inoiz egindako denborarik onena zen.
2023an, Londresko maratoian gailendu zen lehenik, 2:01:25 denborarekin, eta ondoren iritsi zen Chicagoko erakustaldia. Bertan erdietsi zuen munduko marka: 2.00.35. Aurrekoa, Eliud Kipchogerena, 34 segundoan hobetu zuen. Aditu gehienen arabera, aukera asko zituen ordura arte inoiz lortu gabeko balentria lortzeko: bi orduren langa jaistea.
Auto istripu batean hil zen, 2024ko otsailaren 11n, Eldoret eta Kaptagat herrien artean. Harekin batera zihoan Gervais Hakizimana entrenatzailea, eta hura ere zendu egin zen. Emakume bat ere zihoan autoan, Sharon Kosgei, eta zauri larriekin eraman zuten erietxera. Poliziak azaldu zuenez, Kiptumek autoaren kontrola galdu zuen, eta, zuhaitz bat jo ostean, autoa 60 metroko amildegi batetik behera erori zen.

## Marka hoberenak

| | Proba | Denbora | Postua | Data | Oharrak |
| Pista | 10.000 metro | 28:27.87 | Stockholm, Suedia | 2021eko maiatzak 4 | |
| Errepidea | 10 km | 28:17 | Utrecht, Herbehereak | 2019ko urriak 6 | |
| Errepidea | Maratoi erdia | 58:42 | Valentzia, Espainia | 2020ko abenduak 6 | |
| Errepidea | Maratoia | 2:00:35 | Chicago, AEB | 2023ko urriak 8 | Munduko markarik onena |

## Erreferentziak

* 1 2 3 4 Arratibel Gascon, Ainara. Kelvin Kiptum hil da, maratoiko munduko marka zuen atleta. Berria, 2024ko otsailaren 12a, CC BY-SA 4.0, berria.eus (Noiz kontsultatua: 2024-2-12).
* ↑ LRDC. La historia de Kiptum: “Él nos seguía descalzo después de cuidar a las cabras”. Sport, 2023ko urriak 8, sport.es (Noiz kontsultatua: 2024-2-12).
* ↑ Komen, Jonathan, Rutto, Stephen. Coachless, shoeless, but not hopeless...Kiptum, the man of the moment. The Standard, 2023ko urriak 12, standardmedia.co.ke (Noiz kontsultatua: 2024-2-12).
* ↑ Kiptumek maratoiko munduko errekorra ezarri du, Chicagon. Eitb, 2023ko urriak 8, eitb.eus (Noiz kontsultatua: 2024-2-12).
* ↑ Kelvin Kiptum hil da, maratoiko munduko errekorduna. Eitb, 2024ko otsailak 12, eitb.eus (Noiz kontsultatua: 2024-2-12).

## Kanpo estekak

* Datuak: Q115601844
* Multimedia: Kelvin Kiptum / Q115601844
# Ultramaratoi

Ultramaratoia (Ultra distantziako lasterketa ere deitua) usadiozko 42,195 kiometroko (26.2188 milia) maratoiak baina luzera handiagoko ibilbidea duen edozein lasterketa da.
Ultramaratoien ohiko distantziak honakoak dira: 50 km, 100 km, 50 milia (80.4672 km) eta 100 milia (160.9344 km), baina beste luzera ezberdinetakoak ere izan litezke.

## Kanpo estekak

* Datuak: Q26303
* Multimedia: Ultramarathon / Q26303
# Asier Cuevas

Asier Cuevas Ettcheto (Eibar, 1973ko urtarrilaren 16a) gipuzkoar atleta da, ultramaratoietan aditua. 2013an 100 kilometroko Europako txapeldun bilakatu zen. eta 2012an Donostiako maratoia irabazi zuen.

## Errekorrak

* 20 km: 1:04:00 - Donostia - 2012.11.11
* Maratoi erdi: 1:05:14 - Azpeitia - 2004.3.28
* Maratoi: 2:14:23 - Sevilla - 2009.2.22
* 50 km: 2:57:37 - Seregno - 2016.4.10
* 100 km: 6:35:49 - Winschoten - 2015.9.12

## Erreferentziak

* ↑ basqueteam.eus
* ↑ «Asier Cuevas, campeón de Europa sobre 100 km: "Soy un diésel total» 20 Minutos 2013-4-29.
* Datuak: Q12155939
# Eva Esnaola Agesta

Eva Esnaola Agesta (Urnieta, Gipuzkoa, 1960ko azaroaren 23a -) ultramaratoilaria da, beteranoen mailan Munduko errekorrak lortu dituena. Hernani Kirol Klubeko kidea da.

## Ibilbidea

Spartathlon proban (Esparta eta Atenas arteko proba) parte hartu duen emakumezko euskaldun bakarra da eta hirugarren egin zuen 2014an. 247 km-ko distantzia 30 ordu eta 52 minututan bete zuen. Beteranoen mailan Espainiako selekzioko kide da. 2022an Veronan izandako proban Espainiako selekzioan izan den kide adintsuena izan zen, 61 urterekin.
Mundu mailako errekor ugari ditu W55 eta W60 kategoriatan.

## Palmaresa
### Elite mailan

* 100 km Espainiako txapeldun ordea (2): 2010, 2011

### Beteranoen mailan (W55)

* Munduko txapelduna 24 ordutan (2017)
* Munduko txapeldun ordea 100 km (2016)

## Munduko errekorrak

* 24 ordu: 217,811 km (W55)
* 12 ordu: 126,309 km (W55), 128,095 (W60)
* 6 ordu: 71,371 km (W55)
* 100 km: 9:13:49 (W60)

## Erreferentziak

* ↑ (Gaztelaniaz) «Recibimiento a Eva Esnaola tras el éxito logrado al culminar la dura y complicada prueba de Spartathlon» El Diario Vasco 2014-09-30 (Noiz kontsultatua: 2022-12-26).
* 1 2 3 4 (Gaztelaniaz) «Eva Esnaola, campeona del mundo veterana de las 24 horas con un registro de casi 200 kilómetros» El Diario Vasco 2017-07-04 (Noiz kontsultatua: 2022-12-26).
* ↑ «Estadísticas Ultra Marathon DUV» statistik.d-u-v.org (Noiz kontsultatua: 2022-12-26).

## Kanpo estekak

* Datuak: Q24634547
* Multimedia: Eva Esnaola Agesta / Q24634547
# Enrico Bombieri

Enrico Bombieri (Milan, 1940ko azaroaren 26a) italiar matematikaria da. Milanen ikasi zuen, G. Riccirekin batera; gero, Cambridgeko Trinity Collegera joan zen, eta han H. Davenportekin lan egin zuen. 1974ko Vancouverreko Nazioarteko Matematikarien Kongresuan, Fields domina jaso zuen. Hauek dira Bombierik landu dituen arlo garrantzitsuenak: zenbaki lehenen teoria, funtzio balio-bakarrak eta Bieberbachen aierua, aldagai anitzeko funtzio konplexuen teoria, ekuazio partzial diferentzialen teoria eta gainazal minimalak. Fields domina lan horiengatik eta batez ere Sergei Bernsteinen dimentsio handiagoetako problema lantzeagatik jaso zuen. 1966ean, katedra bat eman zioten Pisako Unibertsitatean; han, De Giorgi eta haren geometria landu zituen bereziki.1980an, Balzan saria eman zioten. Frantziako Zientzien Akademiako kide ere aukeratu zuten, eta gaur egun Estatu Batuetan dihardu, Princetongo Institute for Advanced Study ospetsuan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q333538
* Multimedia: Enrico Bombieri / Q333538
# Wendelin Werner

Wendelin Werner (1968ko irailaren 23a) alemaniar jaiotako frantziar matematikari bat da, hala nola, ausazko ibilaldi autosaihestea, mugimendu browniarra, Schramm-Loewner eboluzioa eta probabilitateen teorian eta fisika matematikoan erlazionatutako teorietan lan egiten duena. 2006an, 25. Matematikarien Nazioarteko Kongresuan, Madrilen, Espainian, Fields Domina jaso zuen "Loewner-en eboluzio estokastikoaren garapenari, bi dimentsioko higidura browniarren geometriari eta eremu konformalen teoriari egindako ekarpenengatik". Gaur egun, Rouse Balleko Matematika irakaslea da Cambridgeko Unibertsitatean.

## Erreferentziak

* ↑ (Ingelesez) Wendelin Werner, 2006 Fields Medal Winner. CNRS press release". Centre national de la recherche scientifique.
* ↑ (Ingelesez) Curriculum Vitae of Wendelin Werner" (PDF). International Mathematical Union.

## Kanpo estekak

* Datuak: Q164369
* Multimedia: Wendelin Werner / Q164369
# Luis Mokoroa

Luis Mokoroa (Donostia, 1943 - ) Gastronomiazko Euskal Anaiarteko betiereko lehendakaria da. Era berean, Donostiako Aste Nagusia abiarazten duen kainoikada eragiten duen pertsona izateagatik da ezaguna.
# Jesús Montoya

Jesús Montoya Alarcón (Cabezo de Torres, 1963ko abenduaren 4a), txirrindulari espainiar ohia da, profesionala 1987tik 1996ra.
Altuera txikiko eta pisu gutxiko txirrindularia zen, eta horrek mendiko etapetan distira egitea ahalbidetzen zion. Bere kirol ibilbideko urterik onena 1992koa izan zen, non Espainiako Vueltako 12 egunetan lider izan zen eta bigarren bukatu zuen Tony Romingerren atzetik. Hurrengo urtean, Vueltako bosgarren postua lortu zuen eta etapa garaipen bat eskuratu zuen, Alto Campoon amaitu zena.

## Palmaresa
### Amateurretan

1986
* Santikutz Klasika
* Circuito Montañés
* 2. Bidasoko Itzulian
* 3. Nafarroako Itzulian

### Profesionaletan

1987
* Kantabriako Itzuliko etapa 1
* 6. Murtziako Itzulian
1989
* 3. Route du Sudean
1990
* Meatze Haranetako Itzulia
* 8. Kataluniako Voltan eta etapa 1
* 2. Udaberriko Klasikan
* 5. Arrateko Igoera-Eibarko Bizikletan
1991
* Udaberriko Klasika
* Espainiako Vueltako etapa 1
* 3. Urkiolako Igoeran
* 6. Murtziako Itzulian
1992
* 2. Andaluziako Itzulian eta etapa 1
* 2. Espainiako Vueltan
* 3. Asturiasko Itzulian
* 4. Paris-Nizan
1993
* 5. Espainiako Vueltan, Sailkapen konbinatua eta etapa 1
* Narancoko Igoera
* 8. Kataluniako Voltan
1994
* Setmana Catalanako etapa 1
* 2. Paris-Nizan
* 2. Udaberriko Klasikan
1995
* Espainiako errepideko txirrindularitza txapelketa
* 3. Kataluniako Voltan
* 10. Romandiako Tourrean
1996
* 6. Euskal Herriko Itzulian

## Sailkapen orokorra Itzuli handietan

| Itzulia | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 |
| Italiako Giroa | - | - | - | - | - | - | - | UT | 27. | - |
| Frantziako Tourra | - | - | - | - | 74. | 69. | 117. | - | - | UT |
| Espainiako Vuelta | 67. | 104. | - | 18. | 23. | 2. | 5. | UT | 37. | UT |
—: ez zuen parte hartu
UT: utzi, ez zuen amaitu

## Taldeak

* KAS (txirrindularitza taldea) (1987-1988)
* Teka (1989)
* BH (1990)
* Amaya Seguros (1991-1993)
* Banesto (1994-1995)
* Motorola (1996)

## Kanpo estekak

* Jesús Montoya - ProCyclingStats
* Jesús Montoya (sitiodeciclismo.net)
* Datuak: Q921171
# Jaanus Kuum

Janus Kuum (Tallinn, 1964ko urriaren 2a - Oslo, 1998ko abuztuaren 27a) estoniar txirrindularia izan zen. Norvegiar bihurtu zen, 1985. urtean eta lau urte erretiratu ostean, bere buruaz beste egin zuen. Badirudi arazo ekonomikoak izan zirela arrazoi nagusia.

## Palmaresa

1983
* Estoniako Bikoteko erlojupeko txapelketa
* 2. Estoniako erlojupeko txirrindularitza txapelketan
1985
* 2. Texasko Itzulian
1986
* Norvegiako erlojupeko txirrindularitza txapelketa
* Norvegiako Taldekako Erlojupeko Txapelduna
* 2. Texasko Itzulian eta etapa bat
* 2. Sabatini Kopan
1988
* 2. Luxenburgoko Tourrean
* 3. Aragoiko Itzulian
* 3. Eddy Merckx Sari Nagusian
* 3. Asturiasko Itzulian
* 4. Meatze Haranetako Itzulian eta etapa bat
1989
* 2. Asturiasko Itzulian
1990
* 2. Norvegiako erlojupeko txirrindularitza txapelketan
* 6. Arrateko Igoera-Eibarko Bizikletan
* 9. Euskal Herriko Itzulian

## Kanpo estekak

Jaanus Kuum - ProCyclingStats
* Datuak: Q2743675
# Andreas Kappes

Andreas Kappes (Bremen, 1965eko abenduaren 23a - Kolonia, 2018ko uztailaren 30a), alemaniar txirrindularia izan zen.

## Palmaresa

1984
* Renania-Palatinatuko Itzuliko etapa bat
1985
* 2. Regio-Tourrean
1986
* Renania-Palatinatuko Itzuliko bi etapa
1987
* Andaluziako Itzuliko etapa bat
* 3. Alemaniako errepide txirrindularitzako txapelketan
1988
* Italiako Giroko etapa bat
* 2. Alemaniako errepide txirrindularitzako txapelketan
1989
* Tour de l'Oise eta bi etapa
* Paris-Camembert
* Suitzako Itzuliko bi etapa
* Valentziako Erkidegoko Itzuliko etapa bat
1990
* Arrateko Igoera-Eibarko Bizikletako etapa bat
* 2. Koloniako Itzulian
* 2. Sabatini Kopan
1991
* Het Volk
* Luis Puig Saria
* Valentziako Erkidegoko Itzuliko etapa bat
* Paris-Nizako etapa bat
* Euskal Herriko Itzuliko etapa bat
* 2. Plouayko Sari Nagusian
* 4. Andaluziako Itzulian
1994
* Bernako Tourra
* Dunkerqueko Lau Eguneko etapa bat
* Suitzako Itzuliko etapa bat
* 2. Veenendaal-Veenendaalen
* 2. Frankfurteko Sari Nagusian
* 3. Het Volken
* 3. Alemaniako errepide txirrindularitzako txapelketan
1995
* Coca-Cola Saria
1996
* Renania-Palatinatuko Itzuliko etapa bat
1997
* 3. Renania-Palatinatuko Itzulian eta etapa bat
1998
* Brabanteko Izarra
1999
* 2. Alemaniako Itzulian eta etapa bat

## Kanpo estekak

Andreas Kappes - ProCyclingStats
* Datuak: Q498678
* Multimedia: Andreas Kappes / Q498678
# Areeta

    Artikulu hau Getxoko auzoari buruzkoa da; beste esanahietarako, ikus «Areta (argipena)».
Areeta Getxoko auzoa da. 2001ean 28.414 biztanle zituen, 13.362 gizonezko eta 15.052 emakumezko. Euskaraz ez da beti Areeta toponimoa erabili, hori Euskaltzaindiak finkatu arte Ondarreta, Areata edo Areta sarri erabili baitziren. Auzoaren izena espainieraz Las Arenas da.

## Demografia

* Areetako biztanleria

## Hondartzak

* Areeta
* Balanar

## Garraiobideak

Bilboko metroaren 1. linean Areetako geltokia dago.
Halaber, Bizkaia zubi historikoak auzoa lotzen du Portugalete udalerriarekin.

## Ondarea

* Bizkaia zubia
* Mesedeetako Andra Mariaren eliza

## Jaiak

* Santa Ana: Uztailaren 21etik 23ra.
* Mesedetako Andre Maria: Irailaren 22tik 24ra.

## Iruditegia

* Bizkaiko zubia, Areeta eta Portugalete lotzen dituena.
* Areetako hondartza.
* Evaristo Txurrukaren monumentua
* San Joseren jauregia.
* Bake Eder jauregia.
* Luis Aranaren Cisco etxea.
* Cisco II etxea.
* Tomas Allenderen etxea.
* Kai Gane etxea.
* Bidearte etxea.
* Itxasbegi etxea.
* Kai Alde etxea.
* Villa Ariatza Etxea.
* Jendea eserita Areetako itsas pasealekuko bankuetan. Atzean Algorta eta Neguri.

## Oharrak

* ↑ Getxoko EAJk Ondarreta erabiltzen jarraitzen du, eta auzoko batzokiak Ondarretako Batzokia izena dauka.

## Erreferentziak

* ↑ Euskaltzaindiaren 1979ko erabakiaren kopia
* ↑ Gorrotxategi, Mikel; Suso Otxoa de Eribe, Sofia. Getxoko leku izenak. Getxoko Udala (Euskara Zerbitzua), 39 or. Aipua: «...negun egote san Algortan eta uden Aréatan...».
* ↑ Gorrotxategi, Mikel; Suso Otxoa de Eribe, Sofia. Getxoko leku izenak. Getxoko Udala (Euskara Zerbitzua), 38 or. Aipua: «Euskal izenaren aipu zahar bakarra (los arenales de Areta), non eta Portugaleteko artxibategian ageri zaigu».

## Kanpo-estekak

* Datuak: Q3752461
* Multimedia: Las Arenas (Getxo) / Q3752461